ES garantija Europos investicijų bankui (EIB) taikoma valstybinio ir politinio pobūdžio rizikai, susijusiai su EIB finansavimo operacijomis, vykdomomis ne Sąjungoje, remiant Sąjungos išorės politikos tikslus. Be to, EIB finansuoja investicijų operacijas ne Sąjungoje savo rizika ir veiklą pagal specialius įgaliojimus, pavyzdžiui, AKR šalyse.

**** Įtrauktos ES perimtos paskolos po to, kai Sirija ir Enfidos oro uostas (Tunisas) neįvykdė skolinių įsipareigojimų EIB (suma – 426,36 mln. EUR, įskaitant neįvykdytus skolinius kapitalo įsipareigojimus). Šios paskolos buvo visiškai nuvertintos 2015, 2016, 2017, 2018 ir 2019 m. ES finansinėse ataskaitose.

Šiame skirsnyje išdėstyta garantuojamų operacijų raida: pirmiausia, tiesiogiai valdomų Komisijos, o po to – valdomų EIB.

2010 m. gegužės 9–10 d. išvadose Ekonomikos ir finansų reikalų taryba nustatė priemonės ribą – 60 mlrd. EUR . Be to, euro zonos valstybės narės yra pasirengusios šiuos išteklius papildyti, jei būtina. Pagal Tarybos reglamento Nr. 407/2010 2 straipsnio 2 dalį valstybėms narėms suteikiamų paskolų arba kredito linijų mokėtina suma neviršija galimos mokėjimų asignavimų maržos pagal nustatytą nuosavų išteklių viršutinę ribą.

c) pagal EFSM suteiktomis paskolomis.

Nurodant iki 2019 m. gruodžio 31 d. negrąžintas paskolas (žr. 1 lentelę), didžiausia suma, kurią per 2020 m. ES turėtų išmokėti (tiesiogiai arba per Fondą) – darant prielaidą, kad visos garantuotos paskolos nebus grąžintos, – 4 509 mln. EUR. Šią sumą sudaro garantuotų paskolų pagrindinės dalies ir palūkanų sumos, mokėtinos 2020 m., darant prielaidą, kad paskolų, kurių įsipareigojimai neįvykdomi, grąžinimo terminas nepaankstinamas (daugiau informacijos pateikiama TDD A4 lentelėje).

–biudžetinis metodas, apibrėžiamas kaip metinė ES biudžetui tenkanti rizika, – pagal jį apskaičiuojama didžiausia metinių mokėjimų terminui suėjus suma, kurią ES turėtų išmokėti per finansinius metus, darant prielaidą, kad neįvykdomi visų paskolų su garantija mokėjimo įsipareigojimai .

Šioje ataskaitoje naudojami du metodai ES biudžetui tenkančiai rizikai (tiesiogiai arba netiesiogiai per Fondą) įvertinti:

Kai paskolos gavėjas vėluoja grąžinti paskolą, kurią trečiosioms šalims suteikė arba kuriai garantiją suteikė ES, kreipiamasi į Garantijų fondą su reikalavimu padengti neįvykdytus įsipareigojimus per tris mėnesius nuo prašymo dienos.

Atsižvelgiant į tai, kad dauguma išlaidų padaroma per pirmąjį kiekvienų metų ketvirtį, skolos grąžinimas struktūrizuojamas vėlesniems mėnesiams, taip pat kiekvieno mėnesio pradžioje, kai grynųjų pinigų likučiai yra didžiausi.

c)

c)

Per metus ESIF GF iš viso faktiškai išmokėta 1 166 mln. EUR suma. Didžioji šios sumos dalis gauta iš mokėjimų asignavimų iš ES bendrojo biudžeto, o 163 mln. EUR suma buvo susigrąžinta kaip asignuotosios pajamos (136 mln. EUR iš ESIF pajamų ir 27 mln. EUR iš Europos infrastruktūros tinklų priemonės pajamų), be to, biudžetinių metų pabaigoje kaip papildomi mokėjimų asignavimai buvo pervesta 3 mln. EUR suma.

6.4. Reikalavimai mokėti pagal ES garantiją ir šios garantijos naudojimas

Vadovaujantis ESIF susitarimo 8.1 straipsnio a dalimi 2019 m. pagal ES garantiją pareikalauta sumokėti 3,5 mln. EUR sumą, susijusią su viena neįvykdyta nuosavo kapitalo tipo operacija pagal infrastruktūros ir inovacijų liniją. Be to, buvo pareikalauta sumokėti 1,4 mln. EUR sumą EIB finansavimo išlaidoms, 27,3 mln. EUR sumą vertės koregavimams ir 0,14 mln. EUR sumą susigrąžinimo išlaidoms padengti. Gautas vienas reikalavimas sumokėti 8,1 mln. EUR sumą rizikos draudimui ne eurais pagal MVĮ liniją.

Visi reikalavimai apmokėti iš ESIF sąskaitoje esančių lėšų. Iš ESIF GF nebuvo apmokėta jokių reikalavimų.

Daugiau informacijos apie ESIF ir ESIF garantijų fondą 2019 m. rasite 2019 m. gruodžio 31 d. Komisijos ataskaitoje Europos Parlamentui, Tarybai ir Audito Rūmams dėl ESIF GF valdymo ir susijusiame tarnybų darbiniame dokumente (TDD).

7.Europos darnaus vystymosi fondas (EDVF) 2019 m.

7.1.Investicinės programos

Iki 2018 m. balandžio mėn. keletas finansų įstaigų partnerių pasiūlė EDVF garantiją taikyti daugiau kaip 40 investicinių programų, kurių vertė siekia daugiau kaip 3,5 mlrd. EUR, penkiose prioritetinėse investicijų srityse (pagal penkias investicijų linijas), t. y. a) tvari energetika ir ryšiai, b) labai mažų, mažųjų ir vidutinių įmonių finansavimas, c) tvarus žemės ūkis, kaimo verslumas ir žemės ūkio verslas, d) tvarūs miestai ir e) skaitmeninimas vystymosi labui.

2018 m. birželio ir lapkričio mėn., vadovaudamasi finansų įstaigų pasiūlymais, ES skyrė 1,54 mlrd. EUR 28 garantijoms .

2019 m. gruodžio 31 d. buvo sudaryti iš viso trys EDVF garantijų susitarimai, kurių suma siekia 165 mln. EUR.

NASIRA

2018 m. gruodžio 18 d. pasirašytas pirmasis EDVF garantijos susitarimas dėl 75 mln. EUR sumos su AAA reitingą turinčiu Nyderlandų plėtros banku FMO dėl NASIRA rizikos pasidalijimo priemonės. Garantija leis vietos bankams teikti paskolas grupėms, kurias jie paprastai laiko pernelyg rizikingomis. Dėl vadinamojo rizikos pasidalijimo NASIRA sumažins numanomą ir realią skolinimo pažeidžiamoms ir nepakankamai remiamoms gyventojų grupėms Europos kaimynystės ir Užsachario Afrikos šalyse riziką ir taip bus suteikta galimybių ir skatinama teikti finansavimą žmonėms, norintiems plėsti savo (labai mažas) įmones. FMO tikisi, kad NASIRA padės sukurti ir išsaugoti iki 800 000 darbo vietų ir kad ši priemonė bus naudinga mažosioms ir vidutinėms įmonėms (MVĮ), šalies viduje perkeltiems žmonėms, pabėgėliams, grįžtantiems asmenims, moterims ir jaunimui.

FMO programa „Ventures“

Šiuo 2019 m. lapkričio 11 d. pasirašytu 40 mln. EUR vertės garantijos susitarimu su FMO bus užtikrintas rizikos kapitalas startuoliams, visų pirma vadovaujamiems jaunųjų verslininkų. Įmonės pasitelks technologijas, kad sumažintų produktų ir paslaugų, kurie anksčiau buvo neįperkami daugeliui žmonių, gamybos ar tiekimo išlaidas. Garantija bus skirta įmonėms, siūlančioms skaitmeninius sprendimus įvairiausiose srityse nuo žemės ūkio ir galimybių gauti energiją ir finansines paslaugas iki švietimo, sveikatos priežiūros, transporto ir logistikos. FMO tikisi, kad vykdant programą „Ventures“ bus tiesiogiai ir netiesiogiai sukurta iki 125 000 darbo vietų.

Investicijų į atsinaujinančiąją energiją didinimas

Šiuo 2019 m. lapkričio 29 d. pasirašytu 50 mln. EUR vertės garantijos susitarimu su Europos rekonstrukcijos ir plėtros banku (ERPB) bus padedama didinti investicijas į atsinaujinančiąją energiją Ukrainoje ir ES pietinėse kaimyninėse šalyse, ypač Jordanijoje, Libane ir Tunise. Garantija siekiama iš esmės padidinti atsinaujinančiosios energijos potencialą. ERPB tikisi, kad šia garantija bus pritraukta iš viso iki 500 mln. EUR investicijų, o įdiegti atsinaujinančiosios energijos pajėgumai bus padidinti 340 MW.

7.2.EDVF garantijų fondas

Iki 2019 m. pabaigos papildomus 50 mln. USD EDVF garantijai paremti skyrė Bilo ir Melindos Geitsų fondas; 9,6 mln. EUR skyrė Danija, 300 000 EUR – Čekijos Respublika ir 100 000 EUR – Estija.

EDVF garantijų fondas pradėjo veiklą 2018 m. 2019 m. gruodžio 31 d. duomenimis, Fondui išmokėta 600,1 mln. EUR suma. 2019 m. reikalavimų mokėti pagal EDVF garantiją nebuvo.

Daugiau informacijos apie EDVF ir EDVF garantijų fondo veiklą 2019 m. rasite Komisijos ataskaitoje Europos Parlamentui, Tarybai ir Audito Rūmams dėl Europos darnaus vystymosi fondo garantijų fondo valdymo.